text: лидия демьяновна чернышева (23 мамыр, 1912, запорожье облысы бердянск қаласы 23 қыркүйек, 1975, симферополь қаласы) хореограф, биші, қазақ кср-інің (1957) және ксро-ның (1967) халық артисі. 1929 жылы ленинград хореография училищесін бітіргеннен кейін харьков қаласындағы музыкалы комедия театрында балет бишісі және хореограф қызметін атқарды. 1936 жылы черниговтегі тұңғыш ән-би ансамблін ұйымдастыруға ат салысты. 1938 1939 жылдары укср-дің мемлекеттік ән-би ансамблінің 1939 1941 жылдары донецк филармониясы ән-би ансамблінің көркемдік жағын басқарды. 2-дүниежүзілік соғыс жылдары (1941 45) оңтүстік, закавказье, 1-украин майданының ән-би ансамбльдеріне басшылық етті. 1955 1970 жылдары қазақ ән-би ансамблінің директоры әрі көркемдік жетекшісі болып, қазақтың кәсіби хореография өнерінің дамуына елеулі үлес қосты. ол қойған “алатау бөктерінде”, “саяхатта”, “аққу қыздар”, “су тасушы қыз”, т.б. композициялары қазақ би өнерінің жетістігіне айналды. ленин ордені қазақстан халық әртісі ксро халық әртісі ii дәрежелі отан соғысы ордені еңбек қызыл туы ордені халықтар достығы ордені құрмет белгісі ордені қызыл жұлдыз ордені украинаның еңбек сіңірген әртісі